ประจำเดือนล่าสุดมาวันที่ 5-11 เดือนนี้ แต่คืนวันเสาร์ที่ผ่านมา ได้กลิ่นคาวเลือดจากจิ๊มิ๊เลยลองใช้นิ้วล้วงดู เจอตกขาวปนเลือดประมานเกือบข้อนิ้ว นึกว่าประจำเดือนมาเลยใส่ผ้าอนามัย ไม่มีอาการเจ็บท้องใดๆเลย ตอนเช้าเลยกะจะเปลี่ยนแต่ไม่มีเลือดติดเลย แต่ลองล้วงก็ยังมีเลือดอยู่แต่จางลงกว่าเดิมนิดหน่อย เป็นแบบนี้ประมาน2 วัน เช้าวันนี้เลยล้วงดูพบว่าไม่มีตกขาวปนเลือดแล้ว สงสัยว่าเป็นเพราะอะไรมดลูกหรือช่องคลอดมีอะไรผิดปกติหรือป่าวคะ
สวัสดีค่ะ หากประจำเดือนมาวันที่ 5-11 พ.ค. แล้วในวันที่ 28 พ.ค. ได้มีเลือดออกมาอยู่ในช่องคลอดเล็กน้อย อาจเป็นเลือดประจำเดือนที่กำลังจะเริ่มมาก็ได้ แนะนำควรรอดูไปอีกซัก 1 วันก่อน แต่หากยังไม่มีเลือดประจำเดือนมา แต่ก็ไม่ได้มีเลือดออกมาเปื้อนกางเกงในให้เห็น อีกทั้งไม่มีอาการแสบหรือคันช่องคลอด ไม่มีอาการปวดท้องน้อย ก็ไม่น่ามีอะไรผิดปกติค่ะ ควรสังเกตอาการไปก่อน และไม่ควรใช้นิ้วล้วงเข้าไปในช่องคลอดอีก เพราะการล้วงบ่อยๆ อาจทำให้เยื่อบุช่องคลอดบาดเจ็บและเกิดเลือดออกได้อย่างไรก็ตาม หากที่ผ่านมา ได้มีเพศสัมพันธ์ แล้วหลังจากนี้ ไม่มีประจำเดือนมา ก็ควรตรวจหาการตั้งครรภ์ดูด้วย หากตรวจพบ เลือดที่ออกอยู่ในช่องคลอดดังกล่าว ก็อาจเป็นเลือดล้างหน้าเด็กก็ได้ค่ะ